google/wiki40b huggingface dataset:
Magna Carta

Magna Carta Libertatum [mag-na kar-ta li-bér-ta-tum] ("Piagam Kebebasan Agung" dalam bahasa Latin") atau Magna Carta merupakan piagam yang diterbitkan pada tahun 1215 di England (15 Jun 1215). Piagam ini merupakan suatu titik awal dalam proses mendirikan sistem perlembagaan dan undang-undang am yang wujud pada hari ini. Magna Carta dianggap salah satu daripada dokumen-dokumen penting dalam sejarah demokrasi.
Piagam ini diwujudkan hasil daripada pertelingkahan antara Paus Innocentius III, Raja John dan baron-baron England tentang kuasa dan hak raja. Piagam ini mewajibkan John melepaskan tuntutan terhadap kuasa-kuasa tertentu, menghormati undang-undang am dan tertakluk kepada undang-undang. Piagam ini juga mengiktiraf hak asasi rakyat biasa.

Latar belakang

Raja John yang memerintah England pada ketika itu banyak kehilangan milik tanah pusakanya di Perancis kepada Raja Philip II di sana pada tahun 1204. Baginda berusaha dengan bersungguh-sungguhnya mendapatkan balik pemilikan tanah pusaka ini selama bertahun-tahun melalui pengenaan cukai pajak tinggi kepada baron-baron agar mendanai suatu perang mengembalikan tanah pusaka ini; namun perang tersebut yang berlangsung di Bouvines (kini di utara Perancis) pada 1214 gagal melakukan demikian serta memakan banyak harta. Raja John terpaksa membuat suatu saman demi berdamai serta membayar suatu pampasan.
Baginda raja sangat dibenci oleh kebanyakan baron yang banyak berhutang dengan baginda, malah kedua-dua pihak ini saling sangsi antara satu sama lain. Lebih memburukkan lagi, segelintir daripada baron-baron ini di utara dan barat mula merancang suatu pemberontakan menentang kerajaan baginda; mereka yang memberontak ini turut menuntut agar Raja John memeterai Piagam Kebebasan (Charter of Liberties) yang digubal Raja Henry I yang mengikat perkara berkaitan layanan dan perlindungan hak yang diberikan atas para baron dan pembesar.
Kesedaran baginda raja menyedari hal ini menyebabkan baginda mengadakan suatu sidang majlis di London pada Januari 1215 bagi membincangkan pembaharuan undang-undang yang berkemungkinan serta menaja perbicangan antara wakil-wakil baginda bersama pihak baron di Oxford pada musim bunga tahun yang sama. Kedua-dua pihak baron dan raja meminta bantuan kepada Paus Innocentius III atas memudahkan penyelesaian pertelingkahan ini, pihak baron pula mengeluarkan suatu dokumen yang didasarkan Piagam Kebebasan yang menyatakan tuntuan mereka - tujuh perkara daripada dokumen ini menjadi asas kepada "Piagam Agung" yang terbentuk beberapa lama kemudian.
Santo Domingo de Silos

Santo Domingo de Silos merupakan sebuah kawasan perbandaran di Sepanyol di Burgos, di komuniti autonomi Castile dan León.
Jatijaya

Poskod

Poskod yang digunakan di Jatijaya adalah 46418. Terdapat buah desa di dalam daerah kecamatan Gunung Tanjung.
Penagih Dadah (filem)

Pengarah

Filem Penagih Dadah diarah oleh pengarah Mat Sentol pada 1979.
Masjid Kampung Geduhom

Latar belakang

Masjid Kampung Geduhom terletak di kedudukan Latitud 2 darjah, 38 minit, 50.7 saat Utara dan Longitud 102 darjah, 18 minit, 58.9 saat Timur. Arah kiblatnya adalah pada 292 darjah, 40minit, 30.8 saat.
Kunduran, Seluma Timur

Poskod

Poskod yang digunakan di Kunduran adalah 38885. Terdapat 8 buah desa di dalam daerah kecamatan Seluma Timur.
Ummu Kalsum

Ummu Kalsum merupakan puteri Rasulullah, Nabi Muhammad s.a.w dari Khadijah yang dipersuntingkan oleh Utaibah bin Abu Lahab pada masa Jahiliah.
Setelah turunnya ayat yang ertinya: "Binasalah kedua tangan Abu Lahab dan sesungguhnya dia juga akan binasa." (S. Al-Masad ayat 1) ia dicerai oleh Utaibah atas perintah Abu Lahab. Sepeninggal kakaknya, Ruqaiyah, istri pertama Usman dia dinikahi oleh Uthman bin Affan.
Dia ikut berhijrah ke Madinah.
Bebas (ahli politik)

Dalam politik, calon Bebas adalah seseorang yang bukan ahli mana-mana parti politik. Calon bebas boleh mempunyai pendapat sentrisme kepada apa yang mereka mahu lakukan apabila mereka dipilih, atau mereka mungkin mempunyai pandangan yang ekstrem yang sangat berbeza daripada apa yang pihak lain ada. Terdapat juga beberapa ahli politik yang memilih untuk bertanding pada pilihan raya oleh diri mereka sendiri sebagai calon bebas walaupun mereka pernah menjadi ahli parti politik, kerana mereka tidak mahu mengikut ideologi politik parti mereka. Beberapa calon Bebas mungkin mewujudkan parti politik mereka sendiri hanya untuk mengambil bahagian dalam pilihan raya.
Trebinjë

Trebinjë merupakan sebuah munisipaliti di Daerah Pogradec, Korçë County, tenggara Albania.
Kampung Charok Malau, Sik

Poskod

Poskod yang digunakan di Kampung Charok Malau, Sik, Kedah adalah 08340.
Giron

Giron ialah komun di jabatan Ain dan di kawasan Rhône-Alpes di timur Perancis.
Pentadbiran Diyala

Pentadbiran Diyala (Arab: ديالى) merupakan sebuah pentadbiran di Iraq. Pentadbiran ini terletak di bahagian timur di negara itu. Pentadbiran ini memiliki keluasan wilayah 17,681 km² dengan memiliki jumlah penduduk 1,271,000 orang pada tahun (2003). Ibu kotanya ialah Baqubah. Pentadbiran ini berbatasan dengan negara Iraq.
Tōgō, Aichi

Geografi

Pekan ini terletak di pusat wilayah Aichi dan bersempadan dengan bandar Nagoya di timur.

Pendidikan

Pekan Tōgō kini memiliki dua buah sekolah tinggi, tiga buah sekolah menengah dan enam buah sekolah rendah. Pekan ini juga menempatkan beberapa lapangan kajian yang dimiliki Universiti Nagoya.

Pengangkutan

Pekan Tōgō tidak memiliki sebarang stesen kereta api.
Sekolah Menengah Kebangsaan Belimbing

Sejarah

Projek pembinaan sekolah ini bermula pada sekitar tahun 2006 dan siap dibina pada tahun 2008. Sekolah ini mula beroperasi pada tahun 2009.
Ketika banjir besar yang melanda negeri Kelantan pada lewat tahun 2014, sekolah ini telah dijadikan pusat pemindahan sementara mangsa banjir yang menempatkan lebih 600 mangsa. Oleh kerana kedudukan sekolah ini yang berada di tanah yang tinggi , ia tidak ditenggelami air dan helikopter bantuan mendarat di padang sekolah ini untuk mengagih barang bantuan banjir.
Endoparasit

Endoparasit ialah parasit yang hidup di dalam tubuh atau badan perumahnya. Endoparasit boleh jadi hidup 'antara sel', contohnya cacing parasit atau 'intrasel', seperti plasmodium.
Burung Enggang Belukar

Morfologi

Burung Enggang Belukar bertumbuh sehingga 70 sentimeter (2 kaki 3 inci). Bulunya berwarna hitam atau perang. Bulu lehernya berwarna biru, manakala ekornya berwarna perang-kelabu, dengan satu palang yang lebar serta berwarna hitam pada hujungnya. Paruhnya panjang dan berat. Burung ini mempunyai jambul yang terkelepai. Kulit di sekeliling matanya tidak berbulu. Iris burung jantan berwarna merah sedangkan iris burung betina berwarna hitam.

Tabiat

Ketika Burung Enggang Belukar mengeram di dalam lubang pokok yang dijadikan sarang, mulut lubang itu akan ditutupkan dengan lumpur, dengan satu lubang yang kecil untuk burung jantan memberikan makanan kepada burung betina. Apabila telur-telurnya sudah menetas, burung betina akan memecahkan penutup lumpur dan keluar dari sarangnya, tetapi akan menutupkannya semula sehingga anak burung siap sedia untuk meninggalkan sarang.
Burung Enggang Belukar hidup dalam kawanan sebanyak 5-15 ekor, dan biasanya makan di sudur pertengahan di dalam hutan tertutup. Pada dasarnya, burung ini makan buah-buahan dan serangga. Bunyinya kasar dan tajam dan burung ini biasa berbunyi secara kawanan.
Zulin Aziz

Kerjaya

Zulin Aziz memulakan kerjaya lakonan pada 2009 selepas bakatnya dicungkil oleh Datuk Rosyam Nor menerusi rancangan pencarian bakat baharu dalam bidang lakonan, Pilih Kasih musim pertama yang mana beliau merupakan salah seorang daripada 20 finalis.
Penampilan drama televisyen pertama Zulin ialah Begitukah Cinta yang dibintangi oleh Nazim Othman dan Ainul Aishah yang disiarkan di TV3 pada 2011. Beliau ditawarkan oleh pengarah Shamyl Othman bagi membintangi filem Rembat yang dibintangi oleh Zizan Razak dan Shaheizy Sam; Zulin menjayakan watak Didie. Filem ini ditayangkan pada 8 Oktober 2015.
Zulin memulakan kerjaya muziknya pada 2017 dengan mengeluarkan single sulungnya bertajuk "Terbiar" yang bergenre bossa balada hasil nukilan Aiyad Sakti dan Ijoo Omar. Diikuti dengan single kedua, "Keliru" yang dikeluarkan pada Februari 2018.
Sejak Julai 2016, beliau menjadi penyampai radio Suria FM. Zulin merupakan antara penyampai baru yang diserapkan ke Suria termasuk Fizi Ali dan Suraya Borhan. Zulin memgang watak Mira Edora Senrose dalam filem aksi komedi suspens 2016, Bo-Peng yang dibintangi oleh Nabil Ahmad dan Johan As'ari.

Kehidupan peribadi

Zulin lahir dan membesar di Kuala Lumpur. Beliau merupakan salah seorang bekas pelajar di Sekolah Menengah Kebangsaan Taman Desa, Bandar Country Homes.Pada Mac 2018, beliau mendedahkan di akaun Twitter miliknya bahawa beliau pernah menjadi mangsa dera pembantu rumahnya sendiri semasa zaman kanak-kanaknya.
Zulin mempunyai seorang anak angkat yang bernama Puteri Eryna Amanda yang juga anak kepada rakan baiknya yang turut berkhidmat sebagai pembantu peribadinya.
Pada Januari 2018, beliau menyatakan kekesalan apabila digelar 'Perempuan Melayu Jahat' oleh seorang wanita yang tidak dikenali gara-gara kenyataannya dalam artikel ‘Zulin tak kisah bermadu’ yang disiarkan dalam akhbar Harian Metro.
Pada Disember 2017, Zulin dikesan menghidap penyakit cyst selepas mengadu sakit perut dan cirit birit.
Barnstorf

Barnstorf merupakan sebuah munisipaliti terletak di daerah Diepholz, Niedersachsen, Jerman.
Pepasan

Taburan

Pepasan tumbuh semulajadi dari Afrika hingga sekitar Asia Tenggara. Ia ditanam dan digunakan sebagai sayur terutamanya oleh orang Malaysia, Thailand, Indonesia, dan India. Kebanyakannya tumbuh liar di kawasan terbuka seperti padang rumput, bahu jalan, pagar, dan pinggir hutan atau memanjat pokok lain.

Morfologi

Pokok jenis saka yang memanjat (sulur yang ringkas), sepanjang 20 m; ada akar yang menjadi ubi; batang muda berwarna hijau, yang matang bertompok putih dan berkayu. Daun jenis ringkas, kedudukan berselang-seli; tangkai daun 1-5 cm panjang; lai daun membujur lebar atau hampir membulat, 3-12 cm panjang dan 3-15 cm lebar. Bunga jantan 1-4 kuntum pada satu jambak, lazimnya 1-2 kuntum sahaja; tangkai bunga 0.7-7 cm panjang; kelopak berwarna oren atau kuning dengan urat berwarna hijau. Bunga betina sekuntum pada satu buku; tangkai bunga hingga 2.5 cm panjang; ovari 1.5 cm panjang; kelopak bunga seperti bunga jantan. Buah ada jenis memanjang tirus seperti timun kecil, memanjang kembung seperti labu kecil atau hampir bebola, 3-7 cm panjang, 1-3.5 cm lebar, berwarna hijau dengan jalur putih semasa muda, dan menjadi merah setelah masak.

Penanaman

Pepasan ditanam dengan biji atau keratan batang. Penanaman dengan biji tidak berapa digunakan kerana pepasan ada pokok jantan dan betina (diesius). Oleh itu, pokok yang ditanam dengan biji tidak tentu menghasilkan buah. Keratan batang daripada pokok betina ditanam terus di tapak yang kekal atau di tapak semaian sebelum dipindahkan.
Jarak penanaman yang disyorkan adalah 2 m x 1.5 m. Junjung jenis sistem trelis disediakan untuk membolehkan pokok merambat atau menjalar dengan sokongan. Peringkat awal perlu diajar anak pokok naik ke junjung dan biarkan tumbuh menjalar sendiri kemudiannya. Kaedah paling mudah ialah dengan menanam pokok pepasan di depan rumah dan biarkan ia merayap di atas pagar.

Penyakit dan Perosak

Antara penyakit yang menyerang pepasan adalah serangan Antraknos (Collectotricum spp.), kulapok berdebu (Erysiphe chichoracaeum) dan downy mildew (Peronospora cubensis). Kawalan menggunakan racun kimia dan amalan kultura menjadi pilihan yang mudah. Antara musuh tanaman pepasan adalah seperti serangan Aphid (Aphid spp.), kumbang merah labu (Aulacophora sp.) dan juga lalat buah (Dacus spp.). Kawalan boleh dengan menggunakan racun serangga jenis sentuh atau sistemik.

Kandungan

Daun - 3.5% protein, mineral, provitamin A, dan vitamin lain.

Buah - 94% air, 3% karbohidr at, 1-2% protein, 0.1% lemak, sedikit zat besi, fosforus, kalium, kalsium, niasin, provitamin A, vitamin B1, B2, dan C.

Makanan

Pepasan digunakan untuk sayuran dengan pucuk mudanya dijadikan ulam dan ia popular di Thailand. Buah pepasan dimasukkan ke dalam masakan sup atau kari. Buah yang masak selalunya manis manakala jenis liar buahnya sedikit pahit. Isi buah boleh dikeringkan untuk dijadikan makanan ringan dan boleh disimpan lama. Dipercayai ianya dapat digunakan untuk mengubati penyakit kencing manis.
Warungboto

Poskod

Poskod yang digunakan di Warungboto adalah 55164. Terdapat 7 buah desa di dalam daerah kecamatan Umbulharjo.
Kampung Tengah, Kodiang

Poskod

Poskod yang digunakan di Kampung Tengah, Kodiang, Kedah adalah 06100.
O Rosal

O Rosal merupakan sebuah kawasan perbandaran yang terletak di Sepanyol dalam wilayah Pontevedra, Galicia.
Bendera Perlis

Bendera Negeri Perlis terdiri daripada gabungan dua buah warna. Pada jalur atas bendera menonjolkan warna kuning dan pada jalur bawah bendera menonjolkan warna biru. Di Nusantara, warna kuning adalah warna tradisional untuk raja-raja. Jadi, jalur berwarna kuning mengambarkan simbol pemerintahan beraja yang terdapat di Perlis, manakala jalur berwarna biru pula mengambarkan simbol rakyat jelata. Paduan warna ini menunjukkan hubungan erat antara "Raja dengan Rakyat".
Paduan warna bendera negeri Perlis bertentangan dengan paduan warna bendera negara Ukraine kerana jalur atas pada bendera Ukraine berwarna biru muda.
Parti Amanah Negara

Malaysian Workers' Party (Parti Pekerja-Pekerja Malaysia)

Parti Pekerja-Pekerja Malaysia telah ditubuhkan pada Januari 1978 oleh Ganga Nayar, wanita pertama yang mengetuai sebuah parti politik di Malaysia. Parti tersebut mempunyai calon tunggal, iaitu presidennya sendiri untuk bertanding pada Pilihan Raya Umum 1978 di Parlimen Sungai Besi serta di Dewan Undangan Negeri (DUN) Sungei Way. Beliau telah kehilangan deposit di kedua-dua buah kerusi pemilihan. Sejak itu, Parti Pekerja-Pekerja Malaysia tidak bertanding di mana-mana Pilihan Raya di Malaysia.
Parti Pekerja-Pekerja Malaysia adalah parti yang tidak aktif sehingga diambil alih oleh Gerakan Harapan Baru pada 31 Ogos 2015.
Simbol atau logo Parti Pekerja-Pekerja Malaysia adalah sebatang cangkul dengan sebuah gerigi gear berlatarbelakang warna hijau gelap.

Pengambilalihan oleh Gerakan Harapan Baru

Gerakan Harapan Baru mengambil alih PPPM selepas cubaan menubuhkan Parti Progresif Islam (PPI) ditolak oleh Kementerian Dalam Negeri. Gerakan Harapan Baru telah bersetuju dengan satu-satunya syarat yang diberikan oleh ahli-ahli PPPM yang menghendaki Gerakan tersebut untuk tidak bekerjasama dengan Barisan Nasional (BN) dan Pertubuhan Kebangsaan Melayu Bersatu (UMNO).
Pengerusi Gerakan Harapan Baru, Mohamad Sabu berkata, pihaknya akan menukar nama Parti Pekerja-Pekerja Malaysia kepada Parti Amanah Negara (AMANAH). Sebaik sahaja AMANAH diluluskan oleh Pendaftar Pertubuhan (RoS), ianya telah dilancarkan secara rasmi pada 16 September yang juga merupakan Hari Malaysia dengan sekurang-kuranya 35,000 orang penyertaan ahli.

Penjenamaan semula kepada Parti Amanah Negara

Ahli-ahli PPPM telah bersetuju membenarkan pertukaran nama Parti Pekerja-Pekerja Malaysia kepada Parti Amanah Negara (AMANAH) dalam mesyuarat agung tergempar (EGM) pada 8 September 2015, yang turut mempersetujui perubahan logo dan bendera.
AMANAH telah dilancarkan secara rasmi pada 16 September 2015 di peringkat kebangsaan, sementara ia masih menunggu kelulusan Pendaftar Pertubuhan (RoS). AMANAH adalah pengambilalihan dan penjenamaan semula Parti Pekerja untuk menjadi sebuah parti politik baru yang diterajui oleh para pemimpin yang telah meninggalkan PAS.
Logo baru dan bendera telah diumumkan pada pelancaran rasminya pada 16 September 2015.

Calon Pilihan Raya Umum 14

Berikut merupakan senarai-senarai calon yang telah diletakkan untuk bertanding bagi mewakili Parti Amanah Negara untuk Pilihan Raya Umum ke 14 nanti. Bertanding sebanyak 34 kerusi parlimen menang hanya 11 iaitu 33.3%.
Daerah Maruf

Maruf merupakan sebuah wilayah di Wilayah Kandahar, Afghanistan.
Zeevang

Zeevang, merupakan sebuah gemeente Belanda yang terletak di wilayah Noord Holland. Pada tahun 2004 daerah ini memiliki penduduk sebanyak 6,323 orang.
Cecacing Kak

Cecacing KAK (Kagou Anti Krosoft) merupakan cecacing VBScript yang menggunakan pepijat pada Outlook Express untuk menyebarkan dirinya.
Pada hari pertama setiap bulan, pada pukul 5:00 pm, cecacing ini menggunakan shutdown.exe untuk memulakan shutdown dan memaparkan popup dengan teks "kagou anti krosoft says not today!". Cecacing ini turut menambah kunci pendaftaran (registry key) HKEY_LOCAL_MACHINE\SOFTWARE\Microsoft\Windows\CurrentVersion\Run\cAg0u dan menyunting autoexec.bat bagi menjadikan Windows memulakannya apabila dihidupkan.
Cecacing ini menambah perintah berikut pada autoexec.bat:

@echo off C:\Windows\Start Menu\Programs\StartUp\kak.hta
Del C:\Windows\Start Menu\Programs\StartUp\kak.hta
Testament Politik API

Testament Politik API siap ditulis oleh Ahmad Boestamam pada 17 Februari 1946 di Ipoh, Perak. API adalah singkatan Angkatan Pemuda Insaf. Ia cuba menerangkan tentang kebangkitan pergerakan tanpa mengira ras tenaga pemuda dan pemudi di Malaya dan di seluruh dunia. Mereka berjuang demi kemerdekaan tanah air masing-masing berlandaskan keyakinan dan kepercayaan terhadap diri sendiri.
Tangkil, Susukan

Poskod

Poskod yang digunakan di Tangkil adalah 45166. Terdapat buah desa di dalam daerah kecamatan Susukan.
Dulamayo Selatan

Poskod

Poskod yang digunakan di Dulamayo Selatan adalah 96181. Terdapat 9 buah desa di dalam daerah kecamatan Telaga.
GNOME Games

GNOME Games (bermaksud "permainan GNOME") ialah sebuah himpunan permainan komputer untuk persekitaran atas meja GNOME. Buat masa ini, ia terdiri daripada 16 buah permainan komputer.
Pallikaranai

Demografik 2001

Menurut bancian India pada tahun 2001, Pallikaranai memiliki bilangan penduduk seramai 22,503. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Pallikaranai memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Space Cowboys

Pelakon

Filem ini turut disertai oleh beberapa orang pelakon terkenal, antaranya adalah Clint Eastwood, Tommy Lee Jones, Donald Sutherland

Ringkasan

Apabila seorang pelombong dipanggil untuk menyelamatkan satelit yang semakin gagal, dia menuntut pasukannya yang sama usia untuk menyertainya ke angkasa.
Sukamulya, Langkaplancar

Poskod

Poskod yang digunakan di Sukamulya adalah 46391. Terdapat buah desa di dalam daerah kecamatan Langkaplancar.
Westerborstel

Westerborstel merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Indeks kualiti udara

Indeks kualiti udara (AQI) adalah nombor yang digunakan oleh agensi kerajaan untuk menyampaikan kepada orang ramai bagaimana pencemaran udara ketika ini atau bagaimana pencemaran dijangka menjadi. Apabila AQI meningkat, peratusan populasi yang semakin besar mungkin mengalami kesan buruk kesihatan yang semakin teruk. Negara-negara yang berbeza mempunyai indeks kualiti udara sendiri, sesuai dengan piawaian kualiti udara negara yang berbeza. Sebahagian daripadanya adalah Indeks Kesihatan Kualiti Udara (Kanada), Indeks Pencemaran Udara (Malaysia), dan Indeks Pencemaran Kandungan (Singapura).
Santa María del Monte de Cea

Santa María del Monte de Cea merupakan sebuah kawasan perbandaran di Sepanyol di León, di komuniti autonomi Castile dan León.
Extremely Loud & Incredibly Close

Jalan cerita

Oskar Schell, seorang anak sembilan tahun yang menghidap sindrom Asperger sangat erat dengan ayahnya, Thomas, dan sering bermain permainan mencari harta karun di masa lapang bagi merapatkan hubungan mereka selalu sambil ayahnya mengajarnya bergaul dengan orang ramai.
Setelah ayahnya terkorban dalam suatu serangan pengganas ke atas menara berkembar World Trade Center pada 11 September 2001, Oskar mencari serata Bandar Raya New York mendapatkan suatu mangga yang sepadan kunci misteri yang ditinggalkan agar dia dapat mencari petunjuk menyelesaikan suatu rahsia yang terpendam sejak kematian ayahnya.
O.C.J. Operasi Cegah Jenayah

Pengarah

Filem O.C.J. Operasi Cegah Jenayah diarah oleh pengarah Eddie Pak pada 1991.
Villabasta de Valdavia

Villabasta de Valdavia merupakan sebuah kawasan perbandaran di Sepanyol di Palencia, di komuniti autonomi Castile dan León.
Kampung Daik

Poskod

Poskod yang digunakan di Kampung Daik, Kuala Terengganu, Terengganu adalah 20000.
Mazuria

Masuria (Bahasa Poland: Mazury; Bahasa Jerman: ) ialah sebuah kawasan di Poland Timur Laut yang pada hari ini termasyhur kerana 2,000 buah tasiknya.
Antara abad ke-11 hingga abad ke-13, wilayah ini dihuni oleh orang Prusia Lama, juga dikenali sebagai orang Prusia Baltik, sekelompok etnik yang menghuni di Prusia. Prusia terletak di pantai tenggara Laut Baltik di sekitar Lagun Vistula dan Lagun Curonia. Orang Prusia Lama bertuturan bahasa yang kini di kenali sebagai bahasa Prusia Lama dan menganuti agama yang dipercayai oleh sarjana moden sebagai berkait rapat dengan paganisme Lithuania. Walaupun mereka memiliki nama entiti politik Jerman abad ke-19, mereka bukannya orang "Jerman".
Orang Prusia Lama memeluk agama Katolik antara akhir abad ke-13 dan abad ke-14 selepas ditaklukkan oleh Sateria Teuton, lalu memeluk agama Protestantisme pada awal abad ke-16. Antara abad ke-15 hingga abad ke-19, wilayah ini merupakan sebahagian Duchy Prusia, lalu menjadi sebahagian Kerajaan Prusia dan akhirnya menjadi sebahagian Empayar Jerman.
Selepas Penyatuan Jerman pada 1871, dasar Penjermanan mencuba menghapuskan asal-usul linguistik Prusia Lama dan bahasa Poland. Disebabkan oleh Ketentuansuara Prusia Timur selepas Perang Dunia I, Masuria menjadi sebahagian Republik Weimar yang diasaskan pada 1919. Selepas Perang Dunia II pula, wilayah ini menjadi sebahagian Poland, dengan penduduk tempatannya diusir atau kemudian meninggalkan wilayah ini dengan rela.
Pada hari ini, ekonomi Mazuria bergantung sebahagian besarnya kepada ekopelancongan dan pertanian. Kesemua 2,000 buah tasik yang menyebabkan kawasan ini termasyhur menawarkan berbagai-bagai sukan air, dan kegiatan cuti.
Etanol

Sifat sifat etanol

Etanol asli ialah cecair jernih yang mudah terbakar dengan titik didih pada 78.5 °C dan titik beku pada - 114.5 °C. Etanol digunakan sebagai bahan anti-beku dan mempunyai bau vodka.
Ketumpatan etanol ialah 789 g/l, iaitu kurang 20% daripada ketumpatan air. Etanol mudah larut dalam air, dan merupakan pelarut yang baik untuk pewangi, cat, dan tinktur. Ini membolehkan perisa ditambah ke dalam etanol semasa proses pembruan ( brewing )
Etanol boleh digunakan sebagai pembasmi kuman (70% hingga 85% etanol). Larutan tersebut boleh membunuh organisma dengan cara mengubah protein dan melarut lipid, dan menghalang kebanyakan bakteria, kulat, dan sesetengah virus. Namun, etanol tidak berkesan terhadap spora bakteria. Disebabkan sifat ini, etanol boleh disimpan untuk tempoh masa yang sangat lama (sebagai minuman alkohol).
Etanol merupakan asid lemah, lebih lemah daripada air dan membentuk ion etanoat ( C₂ H₅ O)

Penghasilan etanol

Untuk rencana lanjutan, lihat proses penapaian Etanol dalam minuman beralkohol dihasilkan melalui proses penapaian.
Kampung Telok Wan Besar

Poskod

Poskod yang digunakan di Kampung Telok Wan Besar, Sungai Petani, Kedah adalah 08000.
Kampung Benteng, Kuala Kangsar

Poskod

Poskod yang digunakan di Kampung Benteng, Kuala Kangsar, Perak ialah 33800.
Kampung Bemban, Seremban

Poskod

Poskod yang digunakan di Kampung Bemban, Seremban, Negeri Sembilan adalah 70300.
Lemahabang, Lemahabang, Cirebon

Poskod

Poskod yang digunakan di Lemahabang adalah 45183. Terdapat buah desa di dalam daerah kecamatan Lemahabang.
Paracuellos de Jarama

Paracuellos de Jarama merupakan sebuah kawasan perbandaran yang terletak di Sepanyol dalam wilayah Madrid
Kampung Paloh Tok Ku

Poskod

Poskod yang digunakan di Kampung Paloh Tok Ku, Kuala Terengganu, Terengganu adalah 20050.